Markku Klami

**Markku Klami** (s. 21. helmikuuta 1979 Turku) on suomalainen säveltäjä. 

Klami aloitti sävellysopintonsa vuonna 2003 Turun ammattikorkeakoulun Musiikkiakatemiassa, josta valmistui musiikkipedagogiksi. Hän jatkoi opintojaan Sibelius-Akatemiassa Tapio Tuomelan johdolla ja valmistui musiikin maisteriksi 2010.

Klamin teoksia on esitetty lukuisilla festivaaleilla ja konserteissa Suomessa ja ulkomailla, muun muassa Argentiinassa, Brasiliassa, Islannissa, Itävallassa, Italiassa, Kiinassa (Hongkong ja Taipei, Taiwan), Pohjoismaissa, Saksassa, Slovakiassa, Venäjällä ja Yhdysvalloissa. Hänen tuotantoonsa kuuluu orkesteriteoksia, teoksia solisteille ja orkesterille, kaksi oopperaa, soolosoitin- ja kamarimusiikkiteoksia, kuoroteoksia, elektroakustisia teoksia, multimediateoksia sekä elektronista musiikkia lyhytelokuviin. Monet muusikot, yhtyeet ja festivaalit, muun muassa kitaristit Timo Korhonen ja Patrik Kleemola, klarinetisti Lauri Sallinen, Uusinta Ensemble, Seinäjoen kaupunginorkesteri ja Turku 2011 -kulttuuripääkaupunkihanke, ovat tilanneet häneltä teoksia.

Klami opettaa säveltämistä Helsingin konservatoriossa ja Espoon musiikkopistossa. Vuosien 2007-2025 ajan hän toimi monissa musiikkialan luottamustehtävissä, muun muassa Suomen Säveltäjät ry:n hallituksessa ja Suomen musiikkineuvoston hallituksessa. Hänen sävellystyötään ovat tukeneet muun muassa Suomen Kulttuurirahasto, Valtion säveltaidetoimikunta ja Sibelius-rahasto. Klami toimi vuosina 2008–2011 nuorten säveltäjien Korvat auki -yhdistyksen puheenjohtajana ja järjesti Brinkhallin Kesäkonsertit -tapahtumaa Turussa yhdessä kitarataiteilija Patrik Kleemolan kanssa.

Vuodesta 2021 alkaen Klamin teoksia on julkaissut Pohjoismaiden suurin taidemusiikin kustantaja, tanskalainen Edition Wilhelm Hansen.

## Teoksia

### Konserttoja

* *FUME*, Konsertto klarinetille ja orkesterille (2008), tuomariston suosituslistalla 2. Kansainvälisessä Uuno Klami -sävellyskilpailussa
* *Clair II,* klarinetille ja kamariorkesterille (2021), Seinäjoen kaupunginorkesterin ja Lauri Sallisen tilausteos
* *Viulukonsertto: Requiem*, konsertto viululle ja orkesterille (2023), Maria Puusaaren tilausteos

### Orkesteriteoksia

* *Flow*, jousiorkesterille (2004), ensimmäinen palkinto Suomen Ammattikorkeakoulujen Kamariorkesterin valtakunnallisessa sävellyskilpailussa 2004
* *sight – energy – vague – ocean* (2005), jaettu ensimmäinen palkinto Ylioppilaskunnan Soittajien valtakunnallisessa 80-vuotisjuhlavuoden sävellyskilpailussa 2006
* *In singleness...,* sopraanolle ja orkesterille (2007)
* *Värein*, pianolle, lyömäsoittimille ja jousiorkesterille (nuorille soittajille) (2016), Itä-Helsingin musiikkiopiston 50-vuotisjuhlavuoden tilausteos

### Kamarimusiikkia

* *Glow*, seitsemälle muusikolle (2005), Kemiönsaaren Musiikkikillan tilausteos Kemiön Musiikkijuhlille
* *JÄÄ*, kahdelle kitaralle (2006), Helsingin kitaraseuran tilausteos
* *red moon*, jousikvartetto (2011), Uusinta Ensemblen tilausteos
* *Clair sketches*, klarinetille, bandoneónille ja jousikvartetille (2012)
* *karu*, kolmelle kitaralle (2014)
* *Clair*, klarinetille, bandoneónille ja jousikvartetille (2017), Kaivos-festivaalin tilausteos
* *Karui*, neljäsosasävelaskelklarinetille ja neljäsosasävelaskelharmonikalle (2018)
* *Voyage*, huilulle, klarinetille ja kitaralle (2019)
* *Butterfly*, jousikvartetille (nuorille soittajille) (2025), Pirkanmaan musiikkiopiston tilausteos

### Elektro-akustisia teoksia

* *aura*, alttohuilulle ja live-elektroniikalle (2009)
* *Göreme*, kitaralle ja soundtrackille (2009)
* *REPEAT*, huilulle, soundtrackille ja videolle (2011), Turku 2011 Euroopan kulttuuripääkaupunkivuoden tilaus
* *aava*, kitaralle ja soundtrackille (2015)
* *Ambience I: Burning*, klarinetille ja soundtrackille (2024)

### Vokaalimusiikkia

* *eikä merta enää ole*, poika- tai sekakuorolle (2007), Chorus Cathedralis Iuniorum -kuoron 20-vuotisjuhlakonsertin tilausteos
* *night signal*, mieskuorolle jaettuna neljään ryhmään yleisön ympärille (2009), Polyteknikkojen kuoron tilausteos
* *into the deep peace*, sekakuorolle (2021), Audite-kamarikuoron 30-vuotisjuhlakiertueen tilausteos
* *Elegia*, sopraanolle ja kamariyhtyeelle (2022), Tampere Biennalen tilausteos

### Teoksia soolosoittimille

* *Cinque miniature*, kitaralle (2006)
* *TWIRL*, klarinetille (2008)
* *ripples*, pianolle (2012)
* *afore*, pianolle (2015)
* *Etudes*, kitaralle (2021)
* *Fractured (Memoria II)*, decacordelle (2024)

### Ooppera

* *Tulevaisuuden retki*, lastenooppera (2010), Turku 2011 Euroopan kulttuuripääkaupunkivuoden tilaus
* *CROAK – Or the Unexpected Joys and Perils of Singing*, nukketeatteriooppera (2018), sävelletty yhteistyössä Maria Kallionpään kanssa, Porin Oopperan tilausteos

### Elektronista musiikkia

* *Göreme Echoes*, soundtrackille (2010)
* *verweilen*, soundtrackille (2020)

## Palkintoja ja tunnustuksia

* 2004 Ensimmäinen palkinto Suomen ammattikorkeakoulujen kamariorkesterin valtakunnallisessa sävellyskilpailussa
* 2006 Jaettu ensimmäinen palkinto Ylioppilaskunnan Soittajien SävellYS 2006 -sävellyskilpailussa
* 2006 Helsingin Kitaraseura ry:n vuoden säveltäjä.

## Lähteet

## Aiheesta muualla

* Markku Klamin verkkosivut (englanniksi)
* Markku Klamin profiilisivu Wise Music Classical -sivustolla (englanniksi)